
ĮMOKŲ SURINKIMO PER SAVITARNOS TERMINALUS IR TERMINALŲ NUOMOS PASLAUGŲ PIRKIMO TECHNINĖ SPECIFIKACIJA 
 
1. Perkančioji organizacija
 
1.1. Valstybės įmonė Registrų centras (toliau – Registrų centras).  

2. Techninėje specifikacijoje vartojamos sąvokos ir santrumpos
 
1. 
2. 
2.1. Padaliniai – Perkančiosios organizacijos numatyta ir pasirinkta aptarnavimo vieta, kurioje bus Paslaugų teikėjo įrengtas Terminalas.
2.2. Terminalas – įmokų surinkimo įrenginys. 
2.3. Atsiskaitymas – grynųjų pinigų turėtojo inicijuotas nurodymas atlikti mokėjimą už priskaičiuotą atlygį už užsakytas Registrų centro teikiamas paslaugas. 
2.4. Kvitas – dokumentas, kuriame nurodyti mokėjimo operacijos duomenys ir kuriuo patvirtinamas atsiskaitymas. 
2.5. Mokėjimo užsakymo numeris – Perkančiosios organizacijos dokumento, pagal kurį vykdomas mokėjimas, unikalus numeris. 
2.6. Paslaugų teikėjas – atsiskaitymų savitarnos Terminalais paslaugų ir šių paslaugų realizavimui reikalingos techninės bei programinės įrangos nuomos, priežiūros ir palaikymo paslaugų teikėjas. 
2.7. Sutartis – atsiskaitymų savitarnos Terminalais paslaugų teikimo sutartis, numatoma sudaryti tarp Perkančiosios organizacijos ir Paslaugų teikėjo (toliau – Sutartis). 
 
3. Pirkimo tikslas
 
3.1. Pirkimo ir numatomos sudaryti paslaugų teikimo Sutarties tikslas – suteikti Perkančiosios organizacijos klientams galimybę atsiskaityti už Perkančiosios organizacijos teikiamas paslaugas ar prekes grynaisiais pinigais.  
 
4. Esamos padėties aprašymas
 
4.1. Perkančioji organizacija įrengimo taškuose pateiks po vieną elektros prievadą skirtą Terminalui. 
 
5. Pirkimo objektas ir apimtis 
 
5.1. Pirkimo objektas – įmokų surinkimo per savitarnos Terminalus ir Terminalų nuomos paslaugos.
5.2. Pirkimo objektas į dalis neskaidomas, nes išskaidžius nebūtų galimybės užtikrinti vieningos paslaugos veikimo. Nebūtų galimybės nustatyti skirtingų Paslaugų teikėjų atsakomybių ribų, pvz. esant lietimui jautraus ekrano sutrikimui būtų sudėtinga  nustatyti ar tai techninės įrangos ar programinės ar operacinės sistemos problema, taip pat būtų neįmanoma ir daugybė kitų techninių, saugumo niuansų, o įvykus sutrikimui jo identifikavimas ir šalinimas būtų neįmanomas siekiant užtikrinti norimą SLA. Taip pat skaidant pirkimo objektą į dalis (pvz. Terminalų nuomos paslaugos ir atskirai inkasavimo paslaugos) gali susidaryti situacija, kuomet inkasuojanti įmonė neinkasuoja tam tikro dydžio monetų, kurias priima Terminalas ir toks įsigytas sprendinys niekada nebūtų veikiantis, o Registrų centras kaip įmonė patirtų finansinių nuostolių. Todėl apibendrinant galima būtų teigti, kad teorinis sprendinys, skaidyti pirkimo objektą į dalis, nors ir atrodo įmanomas, tačiau praktiškai būtų neįgyvendinamas arba jo įgyvendinimas būtų sudėtingas ir neracionalus. 
5.3. Numatomas Terminalų skaičius – 10 vnt. (10-yje padalinių, adresai pateikiami Lentelėje Nr. 2) yra preliminarus, Perkančioji organizacija neįsipareigoja išpirkti viso nurodyto kiekio. Perkančioji organizacija įvertinusi sumažėjusį mokėjimo operacijų skaičių (Terminalų grynųjų pinigų apimtis), gali nuspręsti mažinti įrengtų Terminalų kiekį.
5.4. Paslaugų teikimo terminas – 36 mėnesiai.  
5.5. Grynųjų pinigų apimtys per metus, pagal kiekvieną padalinį: 
5.5.1. 		Marijampolės padalinys: ~58 tūkst. eurų, mokėjimo operacijų kiekis ~2 tūkst. vnt., vidutinė mokėjimo suma ~29,00 eurai. 
5.5.2.		Telšių padalinys: ~33 tūkst. eurų, mokėjimo operacijų kiekis ~1 tūkst. vnt., vidutinė mokėjimo suma ~33,00 eurai. 
5.5.3. 	Panevėžio padalinys: ~94 tūkst. eurų, mokėjimo operacijų kiekis ~3 tūkst. vnt., vidutinė mokėjimo suma ~31,00 eurų. 
5.5.4. 	Vilniaus padalinys: ~190 tūkst. eurų, mokėjimo operacijų kiekis ~8 tūkst. vnt., vidutinė mokėjimo suma ~24,00 eurų. 
5.5.5. 	Kauno padalinys: ~180 tūkst. eurų, mokėjimo operacijų kiekis ~7 tūkst. vnt., vidutinė mokėjimo suma ~26,00 eurų. 
5.5.6. 	Klaipėdos padalinys: ~100 tūkst. eurų, mokėjimo operacijų kiekis ~3,5 tūkst. vnt., vidutinė mokėjimo suma ~29,00 eurų. 
5.5.7. 		Šiaulių padalinys: ~90 tūkst. eurų, mokėjimo operacijų kiekis ~3 tūkst. vnt., vidutinė mokėjimo suma ~30,00 eurų. 
5.5.8. 	Alytaus padalinys: ~61 tūkst. eurų, mokėjimo operacijų kiekis ~2 tūkst. vnt., vidutinė mokėjimo suma ~31,00 eurų. 
5.5.9. 	Utenos padalinys: ~36 tūkst. eurų, mokėjimo operacijų kiekis ~1 tūkst. vnt., vidutinė mokėjimo suma ~36,00 eurų. 
5.5.10. 	Tauragės padalinys: ~52 tūkst. eurų, mokėjimo operacijų kiekis ~1,7 tūkst. vnt., vidutinė mokėjimo suma ~31,00 eurai. 
 
6. Reikalavimai pirkimo objektui 
 
6.1. Paslaugų teikėjas turi užtikrinti Terminalo pateikimą ir įrengimą su įdiegta reikalinga programine įranga, kuri nuskaito dokumento brūkšninį kodą arba įvestą užsakymo numerį, priima mokėjimus grynaisiais pinigais, atiduoda grąžą, atspausdina kvitą:  
6.1.1.  Kvite turi būti išspausdinta: Paslaugų teikėjo: pavadinimas, adresas, juridinio asmens kodas arba PVM kodas, jei paslaugos teikėjas yra PVM mokėtojas. 
6.1.2. Perkančiosios organizacijos: pavadinimas – Valstybės įmonė „Registrų centras“; adresas – Studentų g. 39, Vilnius, PVM kodas LT241102419;
6.1.3. Kvito eilės numeris, išdavimo data ir laikas;  
6.1.4. Paslaugos užsakymo numeris; 
6.1.5. Paslaugos gavėjo pavadinimas ir kodas;
6.1.6. Paslaugos (prekės) pavadinimas; 
6.1.7. Paslaugos (prekės) kiekis, kaina. Jei paslauga ar prekė apmokestinama PVM, tai paslaugos (prekės) kainai nurodomas PVM tarifas ar jo kodas; 
6.1.8. PVM mokesčio suma;  
6.1.9. Visa mokėtina suma; 
6.1.10. Iš mokėtojo gauta suma; 
6.1.11. Grąža; 
6.1.12. Mokėjimo Terminalo Nr. ir adresas;  
6.1.13. Perkančiosios organizacijos logotipas. 
6.2. Atlikti reikalingus Terminalo valdymo ir mokėjimo sistemos programinius integravimus su Perkančiosios organizacijos informacinėmis sistemomis. Integracija vykdoma per Web Service skirtą duomenų mainams, apie surinktus mokėjimus, tarp Perkančiosios organizacijos ir Paslaugų teikėjo sistemų. Paslaugų teikėjas surenka ir perduoda informaciją Perkančiajai organizacijai suderintu formatu  SOAP Web Service. 
6.3. Duomenys apie surinktus mokėjimus turi būti pateikiami realiu laiku.
6.4. Mokėtojui nuskenavus brūkšninį kodą arba įvedus užsakymo numerį, Terminale turi būti atvaizduojamos užsakytos paslaugos ir pinigų sumos. 
6.5. Mokėtojas gali pasirinkti apmokėti vieną, kelias ar visas jam užsakytas mokamas paslaugas. 
6.6. Per dieną surinktų įmokų suma pervedama vienu mokėjimo nurodymu į Perkančiosios organizacijos sąskaitą ne vėliau kaip iki sekančios darbo dienos pabaigos. 
6.7. Kiekvieną darbo dieną pateikiama detali ataskaita apie įmokas, atliktas kiekviename Terminale. 
6.8. Kartą per mėnesį pateikiama detali ataskaita apie kiekvieno atskirai Terminalo srautus nurodant suminę surinktų pinigų sumą ir atliktų operacijų kiekį.
6.9. Visą paslaugų teikimo laikotarpį turi būti užtikrinta Terminalų priežiūra. Priežiūra suprantama kaip bet koks Terminalo aptarnavimas, techninės priežiūros atlikimas, remontas, Terminalo eksploatacinių medžiagų keitimas, įmokų surinkimo paslaugų palaikymas ir kt. 
6.10. Jeigu bus išleidžiami nauji banknotai į apyvartą, Paslaugų teikėjas turės įdiegti pinigų atpažinimo atnaujinimus iki jų išleidimo į apyvartą.
6.11. Užtikrinamas grynųjų pinigų iš Terminalo inkasavimas bei grynųjų pinigų papildymas grąžos išdavimui. Paslaugų teikėjas privalo užtikrinti nuolatinį, pakankamą banknotų ir monetų kiekį Terminalų išduodamai grąžai, pats stebėti Terminalo grynųjų pinigų likučius ir vykdyti inkasavimą ar papildymą be papildomo Perkančiosios organizacijos užklausimo. 
6.12. Teisės aktų nustatytu būdu apsaugoti Perkančiajai organizacijai skirtas, iš mokėtojo gautas lėšas iki jų pervedimo Perkančiajai organizacijai. 
6.13. Perkančiajai organizacijai informavus Paslaugų teikėją apie Terminalo darbo gedimą, Paslaugų teikėjas privalo suteikti gedimo šalinimo incidentui numerį (toliau - numeris) bei šį numerį el. paštu pateikti Perkančiajai organizacijai, taip patvirtinant informacijos, apie Terminalo gedimą,  gavimą (reakcijos laikas ne ilgiau kaip 30 min.). Paslaugų teikėjas privalo atstatyti Terminalo veikimą ne vėliau kaip per Techninės specifikacijos 6.15 punkte nurodytus laikus.  
6.14. Priežiūros ir gedimų registravimo pagalbos tarnyboje, telefonu ir elektroniniu paštu paslaugos turi būti teikiamos Perkančiosios organizacijos padalinių darbo laiku, nurodytu Lentelėje Nr. 2. 
6.15. Terminalo gedimo šalinimo laikas priklauso nuo žemiau nurodytų aplinkybių: 
6.15.1. Gedimas, kurio metu Paslaugų teikėjas nepateikia naudotis ekvivalentiško Terminalo sutrikimų šalinimo laikotarpiui, turi būti pašalintas per 12 darbo valandų.
6.15.2. Tais atvejais, kai gedimo atstatymo laikas ilgesnis kaip 12 darbo valandų,  Paslaugų teikėjas ne ilgiau kaip per 16 darbo valandų nuo gedimo fiksavimo, pateikia naudotis ekvivalentišką Terminalą sutrikimų šalinimo laikotarpiui arba nuolatiniam naudojimui.  
6.16.	Kartą per mėnesį Perkančiajai organizacijai pateikiama detali ataskaita apie užfiksuotus gedimus kiekviename Terminale, gedimo priežastis ir gedimo pašalinimo laikus.
6.17. Perkančiosios organizacijos Klientai turi turėti galimybę telefonu ir el.paštu tiesiogiai konsultuotis su Paslaugos teikėju darbo dienomis (I-V, 8-18 val.). 
6.18. Terminalas  privalo atitikti Valstybinės mokesčių inspekcijos prie Lietuvos Respublikos finansų ministerijos projekto „Išmaniųjų elektroninių kasos aparatų posistemio (i.EKA) sukūrimas ir įdiegimas“ reikalavimus. Visi techniniai ir programiniai Terminalo pakeitimai turi būti atlikti iš anksto suderinus datas bei atlikimo terminus su Perkančiąja organizacija.  
6.19. Terminalas privalo atitikti Lietuvos Respublikos Seimo patvirtinto 2022 m. gruodžio 8 d. įstatymo Nr. XIV-1633 „Dėl Lietuvos Respublikos gaminių ir paslaugų prieinamumo reikalavimų“ reikalavimus.


 
7. Privalomos nuostatos dėl nacionalinio saugumo
 
7.1. Paslaugų tiekėjo siūlomos prekės[footnoteRef:2] (įskaitant jų gamintojus), paslaugos[footnoteRef:3] ar darbai[footnoteRef:4] neturi kelti grėsmės nacionaliniam saugumui. Paslaugų tiekėjas teikdamas ir pasirašydamas pasiūlymą patvirtina, kad jo siūlomos prekės (įskaitant jų gamintojus), paslaugos2 ir (ar) darbai3 nekelia grėsmės nacionaliniam saugumui. [2:  Taikoma, kai perkamos prekės.]  [3:  Taikoma, kai perkamos paslaugos.]  [4:  Taikoma, kai perkami darbai.] 

7.2.  Prekių gamintojas ar jį kontroliuojantis asmuo negali būti registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose.
7.3. Paslaugų teikimas negali būti vykdomas iš šio Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
7.4. Jeigu prekių gamintojas ar paslaugų teikėjas, ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams Lietuvos Respublikos viešųjų pirkimų įstatymo 37 straipsnio 9 dalis netaikoma.


8. Mokestis už paslaugas ir jo mokėjimo tvarka
 
8.1.  	Įrangos mokestis – fiksuotas įkainis už Terminalo vienetą. Kainą sudaro, įskaitant, bet neapsiribojant: mokesčiai už Terminalo integravimą į Perkančiosios organizacijos informacines sistemas, įrengimą, transportavimą, nuomą, priežiūrą, inkasavimo paslaugas, grynųjų pinigų papildymą bei reikalingos programinės įrangos sukūrimą, įdiegimą ir palaikymą. Jeigu paslaugos teikiamos ne visą kalendorinį mėnesį, paslaugų kaina apskaičiuojama atitinkamai faktiškam dienų, kuriomis buvo įrengtas (eksploatuojamas) Terminalas, skaičiui. 
 
Lentelė Nr. 1  
Techniniai reikalavimai savitarnos terminalui: 
	Eil. Nr. 
	Parametro pavadinimas, reikalaujama parametro reikšmė ir kiti reikalavimai 

	1. Reikalavimai ekranui: 

	1.1.
	Turi būti lietimui jautrus ekranas ne mažesnis kaip 19“, pagrįstas viena iš šių lietimo technologijų: 
· SAW (Sourface Acoustic Wave);
· ITT (Infrared Touch Technology);
· TFT (Thin Film Transistor).

	1.2.
	Ekranas turi leisti naudoti ne mažiau kaip 10 lietimų vienu metu (angl. 10 point multi-touch).

	1.3.
	Ekrano skiriamoji geba turi būti ne mažesnė nei 1280x1024.

	1.4.
	Ekrano matymo kampas turi būti ne didesnis nei 60 laipsnių ir ne mažesnis kaip 40 laipsnių (šio reikalavimo įgyvendinimui gali būti naudojama papildoma plėvelė, kuri neįtakotų ekrano veikimo).

	2. Įmokų priėmimo ir grąžos išdavimo reikalavimai
(įrenginiai, skirti banknotų priėmimui ar išdavimui bei monetų priėmimui ar išdavimui, gali būti integruoti į Terminalą kaip vienas komponentas arba atskiros Terminalo dalys)

	2.1. Reikalavimai banknotų priėmėjui: 

	2.1.1. 
	Įrenginys skirtas banknotų priėmimui. Šis Terminalo komponentas yra integruojamas į korpusą be galimybės jį nuimti neišardžius įrangos ir turi turėti galimybę priimti banknotus. 

	2.1.2
	Priimami ne mažiau kaip 5 banknotų nominalai: 5 Eur, 10 Eur, 20 Eur ir 50 Eur, 100 Eur. 

	2.1.3
	Banknotų priėmimas 4 skirtingomis kryptimis. 

	2.1.4.
	Banknotų atpažinimas – ne ilgesnis nei per 2 sek. 

	2.1.5. 
	Banknotų atpažinimas – ne mažesnis nei 99 proc. 

	2.2. Reikalavimai monetų priėmėjui: 

	2.2.1.
	Įrenginys skirtas monetų priėmimui. Šis Terminalo komponentas yra integruojamas į korpusą be galimybės jį nuimti neišardžius įrangos. 

	2.2.2.
	Priimamos ne mažiau kaip 6 skirtingų nominalų monetos: 0,05 Eur, 0,10 Eur, 0,20 Eur, 0,50 Eur, 1,00 Eur, 2,00 Eur. 

	2.3. Reikalavimai grąžos išdavimo banknotais įrenginiui: 

	2.3.1.
	Įrenginys skirtas grąžos išdavimui banknotais. Šis Terminalo komponentas yra integruojamas į korpusą be galimybės jį nuimti neišardžius įrangos. 

	2.3.2.
	Įrenginys išduoda grąžą – ne mažiau kaip 4 banknotų nominalais: 5 Eur, 10 Eur, 20 Eur, 50 Eur. 

	2.4. Reikalavimai grąžos išdavimo monetomis įrenginiui: 

	2.4.1.
	Įrenginys skirtas grąžos išdavimui monetomis. Šis Terminalo komponentas yra integruojamas į korpusą be galimybės jį nuimti neišardžius įrangos. Monetų išdavimo angos dydis turi būti (1 pav.): 
plotis – ne mažiau kaip 15 cm;  
aukštis – ne mažiau kaip 6 cm; 
gylis – ne mažiau kaip 7 cm. 

	2.4.2.
	Iki 2025 m. balandžio 30 d. išduodamos ne mažiau kaip penkių nominalų monetos (0,01 Eur, 0,10 Eur, 0,50 Eur, 1,00 Eur, 2,00 Eur). Nuo 2025 m. gegužės 1 d. įsigaliojus  Lietuvos Respublikos Seimo 2024 m. kovo 28 d. patvirtinto įstatymo Nr. XIV-2515 “Dėl atsiskaitymų grynaisiais pinigais sumų apvalinimo įstatymo” reikalavimams, išduodamos ne mažiau kaip penkių nominalų monetos (0,05 Eur, 0,10 Eur, 0,50 Eur, 1,00 Eur, 2,00 Eur).

	3.  Reikalavimai brūkšninio kodo skaitytuvui: 

	3.1. 
	Brūkšninio kodo nuskaitymo įranga ir informacijos nuskaitymo, apdorojimo įrenginiai turi būti pilnai integruoti į savitarnos mokėjimo Terminalo korpusą be galimybės juos nuimti neišardžius įrangos. 

	3.2.
	Brūkšninio kodo skaitytuvas privalo nuskaityti  1D ir 2D brūkšninius kodus. 

	3.3.
	Brūkšninio kodo skaitytuvas privalo atpažinti ne mažiau kaip šiuos brūkšninio kodo formatus: UPC-A, UPC-E, EAN-13, EAN-8, CODE39, CODE 128, PDF417, Datamatrix, QR-Code

	3.4.
	Skenavimo atstumas:   nuo 2 cm iki 36 cm.

	3.5.
	Skenavimo greitis ne mažiau kaip 500 skenavimų per sekundę. 

	3.6.
	Šviesos šaltinis - matomas lazerio arba LED diodas.

	3.7.
	Garsinis signalas – turi turėti  galimybę reguliuoti garso lygį ir visiškai jį atjungti.

	3.8.
	Apsaugos lygmuo – korpusas turi būti atsparus dulkėms ir purškiamiems valikliams.

	
	

	4. Reikalavimai kvitų spausdintuvui: 

	4.1.
	Įrenginys (grafinis, terminis su nupjovėju) skirtas mokėjimo kvitų spausdinimui. Terminalo komponentas integruojamas į korpusą be galimybės jį nuimti neišardžius įrangos. 

	4.2.
	Popieriaus nupjovimo mechanizmo resursas – ne mažiau kaip 1,5 mln. kirpimų;

	4.3.
	Kvito ilgis -  neribojamas.

	4.4.
	Spausdinimo greitis -  ne mažesnis, kaip 190 mm/sek.

	4.5.
	Spausdintuvas turi naudoti standartinį, neperforuotą ir nežymėtą baltos spalvos, ne mažiau 57 mm pločio terminį popierių su galimybe naudoti 80 mm pločio popierių.

	4.6.
	Simbolių skaičius eilutėje – ne mažesnis kaip 40, spausdinimo raiška ne mažesnė kaip 180 dpi.

	4.7.
	Termo galvutės resursas - nemažesnis kaip 100 km.

	4.8.
	Kvitų popierius keičiamas per Terminalo priekį, apsaugotą užraktu nuo nesankcionuotos prieigos.

	5. Reikalavimai kompiuteriui: 

	5.1.
	Kompiuterio blokas: sumontuotas Terminalo korpuse. 


	5.2.
	Operacinė sistema: ne blogiau nei Windows 11 (turi būti nuolatos atnaujinama). Saugos naujinimai turi būti sudiegti ne vėliau kaip per 1 mėnesį nuo jų išleidimo dienos. Windows versijos naujinimai (angl. major update) turi būti sudiegti per 1 mėnesį nuo jų išleidimo dienos. Windows versijos naujinimą galima atidėti ne daugiau kaip 3 kartus.

	5.3.
	Programinė įranga: turi būti pateikta su visomis reikiamomis licencijomis. 

	5.4.
	Procesoriaus našumas turi būti: ne mažiau 4 branduolių, procesoriaus našumo parametras ne mažiau 10000 pagal „Passmark CPU Mark“. Procesoriaus našumo parametras Passmark Rating  yra gaunamas kompiuterį testuojant „PerformanceTest“  programine įranga, kuri nemokamai ir viešai prieinama http://www.passmark.com. Siūlomo procesoriaus našumo parametras turi būti skelbiamas http://www.cpubenchmark.net/cpu_list.php .

	5.5.
	Operatyvinė atmintis: ne mažesnė kaip 16 GB RAM.

	5.6.
	Kietasis diskas: ne mažesnis, kaip 120 GB SSD tipo, duomenys kietajame diske turi būti koduojami ne mažesniu kaip 256-bit ilgio raktu.

	6. Reikalavimai integruotai programinei įrangai: 

	6.1. 
	Turi būti galimybė nuskaityti užsakymo lape pateiktą brūkšninį kodą arba įvesti užsakymo numerį ekrane. 


	6.2.
	Turi būti užtikrintos sąsajos saugiam duomenų perdavimui tarp Perkančiosios organizacijos paslaugų informacinės sistemos ir Paslaugų teikėjo informacinės sistemos.

	6.3.
	Paslaugų teikėjo sistema privalo kaupti ir perduoti informaciją Perkančiajai organizacijai apie surinktų/apmokėtų įmokų kiekį, nurodant su Perkančiąja organizacija suderintus laukus. Paslaugos teikėjui dirbant su asmens duomenimis, griežtai laikytis Lietuvos Respublikos asmens duomenų teisinės apsaugos įstatymo reikalavimų. 


	6.4.
	Integruotos programinės įrangos vartotojo sąsaja turi palaikyti tris kalbas: lietuvių, anglų ir rusų. Paslaugų teikėjas privalo suderinti ir pritaikyti grafinę vartotojo sąsają pagal Perkančiosios organizacijos reikalavimus.   

	7. Plėtros ir atnaujinimo galimybės: 

	7.1. 
	Vidinės programinės įrangos atnaujinimas: turi būti galimybė atnaujinti programinę įrangą, keisti jos konfigūraciją nuotoliniu būdu. Vidinės įrangos komponentų atnaujinimas turi būti derinamas tarp Perkančiosios organizacijos ir Paslaugų teikėjo. 

	8. Sąsaja su perkančiosios organizacijos informacinėmis sistemomis: 

	8.1. 
	Paslaugų teikėjas  savo kaštais turi užtikrinti ryšį Terminalui perduoti/apsikeisti mokėjimo duomenims. 

	8.2. 
	Sąsajos su Perkančiosios organizacijos duomenų baze turi būti realizuotos kaip žiniatinklio Paslaugos (angl. Web-services). 

	8.3. 
	Integracinių sąsajų naudojimas turi nereikalauti jokių papildomų licencijų įsigijimo ir neturi būti kitaip papildomai ribojamas. 

	8.4. 
	Sąsajos, tarp duomenų nuskaitymo įrangos ir Perkančiosios organizacijos duomenų bazės, saugumas turi būti užtikrinamas tarpusavio autentifikacija. 

	8.5. 
	Duomenų perdavimas vykdomas saugiu HTTPS protokolu, duomenys šifruojami. Saugumui užtikrinti gali būti naudojami saugūs web service (WSS). 

	9. Kiti reikalavimai: 

	9.1.
	Savitarnos Terminalo korpuso dydis (1 pav.):  
plotis – ne daugiau kaip 1 m;  
aukštis – ne daugiau kaip 2,3 m; 
gylis – ne daugiau kaip 1,5 m. 

	9.2.
	Kalba: instrukcijos tekstas turi būti pateikiamas lietuvių, rusų ir anglų kalbomis. Taip pat instrukcija turi būti pateikiama ir piktogramomis.  

	9.3.
	Savitarnos mokėjimo Terminalas turi būti pagamintas iš metalo, plieno ar kitos lygiavertės medžiagos. Tvirta konstrukcija, atspari kasdieniam naudojimui viešoje vietoje, užtikrinanti stabilų Paslaugų teikimą, atspari trinčiai/nusidėvėjimui, vagystėms (nesankcionuotam atidarymui).  

	 9.4.
	Nepertraukiamo maitinimo šaltinis (angl. UPS) – turi užtikrinti Terminalo ir jos komponentų pilną veikimą ne mažiau, kaip 30 min. dingus pagrindiniam elektros maitinimui. 

	9.5.
	Terminalo korpuso spalva turi būti pritaikyta  prie Registrų centro stiliaus knygoje patvirtintų dizaino ir/ ar spalvinių sprendimų. Perkančioji organizacija ir Paslaugų teikėjas suderina Terminalo dizainą sutarties įgyvendinimo metu.  

	10. Įrangos pristatymas: 

	10.1.
	Įrangos įdiegimas: įranga turi būti įdiegta ir įjungta į tinklą, suprogramuota ir paruošta darbui. Terminalo pristatymo, montavimo, programavimo bei paruošimo darbui, paslaugas Paslaugų teikėjas atlieka savo kaštais. Šalys pasirašo įrangos priėmimo-perdavimo aktą tik Paslaugų teikėjui tinkamai pristačius, įdiegus, įjungus į tinklą, suprogramavus ir paruošus darbui įrangą. Įranga turi būti pristatyta į padalinius (adresai nurodomi lentelėje Nr. 2) ne vėliau kaip per 40 kalendorinių dienų nuo sutarties pasirašymo arba Perkančiosios organizacijos užsakymo pateikimo Paslaugų teikėjui  dienos.

	10.2.
	Įrangos nuomos ir įmokų surinkimo mokesčiai pradedami skaičiuoti nuo įrangos priėmimo-perdavimo akto abiejų šalių pasirašymo dienos. 

	11. Mokymai:

	11.1.
	Paslaugų teikėjas turi konsultuoti Perkančiosios organizacijos darbuotojus su įranga susijusiais klausimais telefonu ir esant poreikiui atvykti Perkančiosios organizacijos darbo metu į iš anksto sutartą Perkančiosios organizacijos padalinį.  

	11.2.
	Paslaugų teikėjas privalo el. paštu pateikti Terminalo naudotojo instrukciją lietuvių kalba  (PDF formatu).   

	12. Įrangos aptarnavimas:

	12.1.
	Įrangos aptarnavimas – Paslaugų teikėjas atsakingas visą sutarties galiojimo laikotarpį, nuo įrangos priėmimo-perdavimo akto, abiejų šalių, pasirašymo dienos. 

	12.2.
	Techninė priežiūra atliekama įrenginio buvimo vietoje. 

	12.3.
	Gedimo atveju, kai įranga yra neeksploatuojama, mokesčiai už Paslaugų teikėjo teikiamas Paslaugas objekte netaikomi. Terminalo neeksploatavimo laikas negali būti ilgesnis kaip  16 darbo valandų. 

	12.4.
	Paslaugų teikėjas turi nuolatos vykdyti teikiamų paslaugų kokybės kontrolę, teikti konsultacijas bei, suderinus su Perkančiąja organizacija, optimizuoti Sistemos darbą. 

	12.5.
	Paslaugų teikėjas turi užtikrinti mokėjimų sistema perduodamų duomenų tikslumą, saugumą ir slaptumą. 

	12.6.
	Paslaugų valdymui ir kokybei užtikrinti turi būti priskirtas Paslaugų teikėjo atsakingas asmuo, kuris bus atsakingas už komunikaciją su Perkančiosios organizacijos atstovais, paslaugų koordinavimą, paslaugų teikimo proceso priežiūrą ir pakeitimus, optimizavimo ir vystymo projektų inicijavimą. 

	12.7.
	Paslaugų teikėjas privalo suderinti su Registrų centro už techninės įrangos priežiūrą atsakingu atstovu planuojamus pakitimus / atnaujinimus, dėl kurių Terminalas (-ai) bus neeksploatuojamas (-i), ne vėliau kaip prieš 5 d. d. iki Terminalo (-ų) planuojamų darbų pradžios.  


 

Lentelė Nr. 2 
Perkančiosios organizacijos padalinių adresai ir darbo laikai
 
	Padalinys 
	Adresas 
	Padalinio darbo dienos 
	Padalinio darbo laikas 

	Panevėžio  klientų aptarnavimo padalinys 
	P. Puzino g. 7, 35173 Panevėžys 
	I-IV 
V 
	08:00–17:00 
08:00–16:00 

	Marijampolės  klientų aptarnavimo padalinys 
	Laisvės g. 10, 68306 Marijampolė 
	I-IV 
V 
	08:00–17:00 
08:00–16:00 

	Telšių klientų aptarnavimo padalinys 
	Turgaus a. 15A-2, 87122 Telšiai 
	I-IV 
V 
	08:00–17:00 
08:00–16:00 

	Vilniaus klientų aptarnavimo padalinys 
	Lvivo g. 25-101, 09320 Vilnius 
	I-IV 
V 
	08:00–18:00 
08:00–16:00 

	Kauno klientų aptarnavimo  padalinys 
	E. Ožeškienės g. 12, 44252 Kaunas 
	I-IV 
V 
	08:00–18:00 
08:00–16:00 

	Klaipėdos klientų aptarnavimo padalinys 
	Baltijos pr. 123–1, 93224 Klaipėda 
	I-IV 
V 
	08:00–18:00 
08:00–16:00 

	Šiaulių klientų aptarnavimo padalinys 
	Paukščių takas 2, 78167 Šiauliai 
	I-IV 
V 
	08:00–17:00 
08:00–16:00 

	Alytaus klientų aptarnavimo padalinys 
	Pušyno g. 51, 62143 Alytus 
	I-IV 
V 
	08:00–17:00 
08:00–16:00 

	Utenos klientų aptarnavimo padalinys 
	Kauno g. 20, 28241 Utena 
	I-IV 
V 
	08:00–17:00 
08:00–16:00 

	Tauragės klientų aptarnavimo padalinys 
	Jūros g. 3, 72212 Tauragė 
	I-IV 
V 
	08:00–17:00 
08:00–16:00 
Pietūs: 
1300–1400 


 





1 pav.
Savitarnos Terminalo korpuso ir monetų išdavimo angos dydis

